**ҚАЗАҚСТАН МЕКТЕПТЕРІНДЕГІ ҚАУІПСІЗДІК ЖӘНЕ ЕҢБЕКТІ ҚОРҒАУ НҰСҚАУЛАРЫН ӨТКІЗУ ТӘРТІБІ**

**(М.В. Ломоносов атындағы №38 Қазақстан-Ресей гимназиясының мысалында)**

*Досаева Г.Д. – М.В. Ломоносов атындағы №38 Қазақстан-Ресей гимназиясының диреторы*

*Сламбеков Т. – М.В. Ломоносов атындағы №38 Қазақстан-Ресей гимназиясы,**директордың әкімшілік-шаруашылық ісі жөніндегі орынбасары, Алматы қаласы*

Бүгінгі таңда мектептердегі еңбекті қорғау және қауіпсіздік мәселесі өзекті болып тұрғаны ақиқат. Жаңа типтегі мектептер, жаңа жабдықтармен жабдықталған сыныптар еңбек қауіпсіздігінің жаңа жүйелерін қажет етеді.

Қазақстан Республикасы Еңбек кодексінің 182-бабы 2-тармағының 2-тармақшасына сәйкес еңбек қауіпсіздігі және еңбекті қорғау жөніндегі нұсқаулық жұмыс берушінің міндеті болып табылады. Осыған байланысты «М.В. Ломоносов атындағы №38 Қазақстан-Ресей гимназиясы» КММ басшылығы мен әкімшілігі COVID-19 байланысты карантинге қарамастан интернет-конференция арқылы қауіпсіздік пен еңбекті қорғау бойынша түсіндіру жұмыстарын белсенді түрде жүргізуде. Бұл бейнеконференциялар ауызша сұрау арқылы немесе техникалық оқу құралдарының көмегімен жүргізілетін білім сынағымен (Kahoot, Google анкета) аяқталады. Гимназияда еңбекті қорғау және қауіпсіздік нұқауларын жүргізу 5 түрлі формада жүзеге асады:

* Кіріспе нұсқау;
* Жұмыс орнында алғашқы нұсқау;
* Қайталама нұсқау;
* Жоспардан тыс нұсқау;
* Мақсатты нұсқау.

**Кіріспе нұсқау.** Қауіпсіздік және еңбекті қорғау бойынша кіріспе нұсқау келесі тұлғалармен жүзеге асырылады:

уақытша жұмысшылармен;

іссапарға барушылар;

* өндірістік оқуға немесе практикаға келген студенттер;
* ұйымның қауіпті өндірістік объектісінің аумағында жұмыстарды орындайтын мердігерлік ұйымдардың қызметкерлері.

Бағдарламаны еңбек қауіпсіздігі және еңбекті қорғау қызметі әзірлейді және еңбек қауіпсіздігі стандарттарының талаптарын, еңбек қауіпсіздігі және еңбекті қорғау ережелері, нормалары мен нұсқауларын, сонымен қатар өндірістің барлық ерекшеліктерін ескере отырып, жұмыс берушімен бекітіледі.

**Жұмыс орнында алғашқы нұсқау.** Өндірістік іс-шаралар басталғанға дейін жұмыс орнында алғашқы нұсқау төмендегі тұлғалармен жүзеге асады:

Жаңадан келген жұмысшылармен;

* Уақытша жұмысшылармен;
* Өндірістік оқуға немесе практикаға келген студенттермен.

Жұмыс орнындағы алғашқы нұсқау жұмыстың тікелей басшысы (гимназия директоры) әр жұмысшымен қауіпсіз жұмыс әдістерін көрсете отырып жүргізеді.

Бағдарламалар ұйымның еңбек қауіпсіздігі стандарттарының талаптарын, қауіпсіздік техникасы бойынша тиісті ережелерді, ережелер мен нұсқаулықтарды, өндірістік нұсқаулықтарды және басқа да техникалық құжаттарды ескере отырып әзірленеді және бірінші басшымен бекітіледі.

**Қайталама нұсқау.** Жоғарыда аталған Қағидалардың 4-тармағының 44-тармақшасына сәйкес қызметкерлер біліктілігіне, біліміне, еңбек өтіліне, орындалатын жұмыстың сипатына қарамастан кемінде жарты жылда бір рет қайта даярлаудан өтеді.

**Жоспардан тыс нұсқау.** Ереженің 4-тармағының 46-тармақшасында жоспардан тыс нұсқау келесі жағдайларда өткізілетіні көрсетілген:

жаңа немесе қайта қаралған стандарттарды, ережелерді, нұсқаулықтарды, еңбек қауіпсіздігі мен қорғауды, сондай-ақ оларға өзгерістер енгізу;

* технологиялық процестің өзгеруі, жабдықты, қондырғылар мен құралдарды, шикізаттарды, материалдарды ауыстыру немесе жаңарту және еңбек қауіпсіздігіне әсер ететін басқа факторлар;
* қызметкерлердің еңбек қауіпсіздігі талаптарын бұзуға, жарақат алуға, апатқа, жарылысқа немесе өртке, улануға әкелуі мүмкін жағдайлар туындаған кезде;

Сондай-ақ, бұл нұсқау реттеуші, қадағалау органдарының сұранысы бойынша өткізілуі мүмкін. Жоспардан тыс нұсқауды жұмыстың тікелей жетекшісі жеке-жеке немесе сол мамандықтағы жұмысшылар тобымен жүзеге асырады. Нұсқаудың көлемі мен мазмұны оның қажеттілігін тудырған себептер мен жағдайларға байланысты нақты жағдайда анықталады.

**Мақсатты нұсқау.** Мамандық бойынша тікелей міндеттермен байланысты емес бір реттік жұмысты орындау кезінде (жүк тиеу, түсіру, аумақты тазарту) жүргізілетін нұсқаудың түрі.

Бүгінгі күні «М.В. Ломоносов атындағы №38 Қазақстан-Ресей гимназиясы» КММ еңбекті қорғау және қауіпсіздік нұқауларын аталған 5 түрлі формада жүзеге асырып жатыр.

**Пайдаланған әдебиеттер**

1. Қазақстан Республикасының Еңбек Кодексі, 2015 жылғы 23 қараша, № 414-V ҚРЗ.